དཔལ་དུས་ཀྱི་འཁོར་ལོའི་སྦྱིན་སྲེག་འོད་སྙེ་ལྟར་
འབུལ་ཚུལ་གྱི་ཆོག་སྒྲིག་དངོས་གྲུབ་
མཆོག་སྦྱིན་ཞེས་བྱ་བ་བཞུགས།
༄༅། ། དག་པ་རབ་འབྱམས་བརྟན་གཡོ་མ་ལུས་པ། ། སྤྲོ་བསྡུའི་བྱེད་པོ་དང་པོའི་
སངས་རྒྱས་དང་། ། དབྱེར་མེད་བློ་བཟང་བསྟན་པའི་དབང་ཕྱུག་ཆེ། ། ཚུལ་ཁྲིམས་ཕུན་
ཚོགས་ཞབས་རྡུལ་གཙུག་གིས་མཆོད། ། གང་དེའི་ཞལ་གྱི་སྒོར་གྱུར་པའི། ། མེ་ལ་བསྲེག་
བླུགས་ཕུལ་བ་ལས། མཆོག་ཐུན་དངོས་གྲུབ་སྒྲུབ་པའི་ཐབས། ། མཁས་པའི་གསུང་བཞིན་
བྲི་བར་བྱ། ། འདིར་བཅོམ་ལྡན་འདས་དཔལ་དུས་ཀྱི་འཁོར་ལོ་ལྷ་བཅུ་གསུམ་གྱི་ཞི་བའི་སྦྱིན་སྲེག་གྲུབ་
མཆོག་ཨ་བྷྱའི་བཞེད་སྲོལ་འོད་ཀྱི་སྙེ་མ་དང་མཐུན་པར་བྱ་བའི་ཚུལ་འགོད་པ་ལ། སྦྱོར་བ་དང་། ཆོ་ག་དངོས་
གཞིའི་རིམ་པའོ། ། དང་པོ་ནི། སྦྱིན་སྲེག་གང་དུ་བྱ་བའི་ས་ཕྱོགས་དེར་དཀར་གཏོར་མཆོད་པ་དང་བཅས་
བཤམས་ལ། སྐྱབས་སེམས་སྔོན་དུ་འགྲོ་བས། རང་ཉིད་སྐད་ཅིག་གིས་བཅོམ་ལྡན་འདས་དུས་ཀྱི་
འཁོར་ལོ་ཞལ་གཅིག་ཕྱག་གཉིས་པ་ཡུམ་དང་བཅས་པའི་སྐུར་བཞེངས་པར་གྱུར། ཨོཾ་ཨཱཿ
ཧཱུཾ་ཧོ་ཧཾ་ཀྵས་བསངས། སྭ་བྷཱ་ཝས་སྦྱངས། སྟོང་བའི་ངང་ལས་ཨོཾ་ལས་རིན་པོ་ཆེའི་སྣོད་
ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་མཆོད་རྫས་དང་
གཏོར་མ་རྣམས་དྭངས་ཤིང་ཐོགས་པ་མེད་པ་ནམ་མཁའ་དང་མཉམ་པའི་བདུད་རྩིའི་རྒྱ་
མཚོ་ཆེན་པོར་གྱུར། ཨོཾ་ཨཱཿཧཱུཾ། ལན་གསུམ། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་ས་
བདག་གནས་བདག་ཞིང་སྐྱོང་ཀླུ་ལ་སོགས་པ་འཁོར་དང་བཅས་པ་ཐམས་ཅད་སྤྱན་
398

འཇིགས་བྱེད་དབང་གི་སྦྱིན་སྲེག་སོགས་སྦྱིན་སྲེག་གི་སྐོར།
དྲངས་ཏེ་མདུན་དུ་བཞུགས་པར་གྱུར། ༀ་བྷུ་མི་བ་ཏི་ས་པཱ་རི་ཝཱ་ར་ཨོཾ་ཨ་ཀ་རོ་མུ་ཁཾ་སརྦ་
དྷརྨ་ཎཾ་ཨ་ཏྱ་ནུདྤ་ཎན་ཏྭ་ད་ཨོཾ་ཨཱཿཧཱུྃ་ཕཊ་སྭཱ་ཧཱ། ལན་གསུམ་གྱིས་བསྔོ། ༀ་བྷུ་མི་བ་ཏི་ས་པཱ་རི་
ཝཱ་ར་ཨགྷཾ་པྲ་ཏི་ཙྪ་ཧཱུྃ་སྭཱ་ཧཱ་ནས་ཤཔྟ་པྲ་ཏི་ཙྪ་ཧཱུཾ་སྭཱ་ཧཱ་ཞེས་པས་མཆོད། དྲིལ་བསིལ་དང་བཅས།
གང་དག་འདིར་གནས་ལྷ་དང་ཀླུ། ། གནོད་སྦྱིན་སྲིན་པོ་འམ་ནི་གཞན། ། དེ་དག་རྣམས་
ལ་ས་འདི་ནི། ། བདག་ཞུ་ཁྱེད་ཀྱིས་བསྩལ་ཏུ་གསོལ། ། ཞེས་ལན་གསུམ་གྱིས་གསོལ་བ་བཏབ་པས།
རིག་པ་འཛིན་པ་ཅི་བདེ་བར་གྱིས་ཤིག་ཅེས་གནང་བ་བྱིན་ཏེ་རང་གནས་སུ་གཤེགས་པར་
གྱུར་པར་བསམ་ལས་བསླང་། དེ་ནས་ལག་པ་གཡས་རྡོ་རྗེ་དང་བཅས་པ་ས་ལ་བཞག་སྟེ། ཨོྃ་ཧ་ན་ཧ་ན་ཀྲོ་
དྷ་ཧཱུཾ་ཕཊ། རྡོ་རྗེ་ཁྲོ་བོས་བགེགས་རྣམས་བཅོམ་ཞིང་རྡོ་རྗེ་གསུམ་གྱིས་སའི་ཉེས་སྐྱོན་
ཐམས་ཅད་སྦྱང་བར་གྱུར། གཙོ་བོའི་སྙིང་བོ་བརྒྱ་རྩ་བཟླས་ཏེ་ཀུན་རྫོབ་ཀྱི་སྦྱང་བ་དང་། ས་ལ་སོགས་
པའི་ཆོས་ཐམས་ཅད་རང་བཞིན་གྱིས་རྣམ་པར་དག་པའི་སྟོང་བ་ཉིད་དུ་གྱུར། ཅེས་དོན་དམ་
པའི་སྦྱང་བ་བྱ། དེ་ནས་བསྐོས་བརྩིག་བྲི་ཐབ་གང་བྱེད་ཀྱང་ཆ་ཚད་སོགས་སྤྱི་འགྲོ་ལྟར་ལ། པད་འདབ་ཀྱི་ལྟེ་
བར་རྡོ་རྗེ་རྩེ་ལྔ་བ་བྲི་ཞིང་། མཆོད་རྫས་དང་བསྲེག་རྫས་སོགས་ཚང་ཞིང་གཙང་སྦྲ་ཐོན་པ་སླ་ཆོས་སུ་མ་སོང་
བར་ཕྱག་ལེན་ལྟར་བཤམས། གཞན་ཡང་དགང་བླུགས། རླུང་གཡབ། ཀུ་ཤའི་ཆུན་པོ་སོགས་དགོས་པའི་ཡོ་བྱད་
རྣམས་ཚང་བར་འདུ་བྱ། གཉིས་པ་ཆོ་གའི་རིམ་པ་ལ། འཇམ་དཔལ་དགོངས་རྒྱན་ལྟར་གྱི་བདག་བསྐྱེད་བཟླས་
པ་གཏོར་འབུལ་གྱི་བར་རྫོགས་པར་བསྒོམ་ཞིང་། སྐུ་ལས་འོད་ཟེར་དཀར་པོ་འཕྲོ་བར་བསམ། བསང་ཆུ་སྒྲུབ་པ་ནི།
རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས་པས་ཕྱོགས་བཅུའི་སངས་རྒྱས་ཐམས་ ་ཅད་ཀྱི་
བྱིན་རླབས་དང་ནུས་མཐུ་ཐམས་ཅད་བཀུག་ནས་བསང་ཆུ་ལ་ཐིམ་པར་གྱུར། འབྲུ་དྲུག་བརྒྱ་
རྩ་བཟླ། སྙིང་བོ་ལ་སྭཱ་ཧཱ་བཏགས་པ་བདུན་གྱིས་མཆོད་ཡོན་བསྒྲུབས། དེ་ནས་སྨྲ་བ་གཞན་བཅད་དེ། རྡོ་རྗེ་ནི་
ཐབས་དང་ཞེས་པ་ནས་ཧོ་ཧོ་ཧོ་སྭཱ་ཧཱ། ཞེས་པའི་བར་གྱིས་རྡོ་དྲིལ་བྱིན་གྱིས་བརླབས་ཤིང་སྦྱིན་སྲེག་མ་
ཀྱི་བར་ལག་པ་རྡོ་དྲིལ་དང་མ་བྲལ་བ་བྱ།
ལག་པ་གཡས་པས་ཀུ་ཤའི་རྩེ་མོས་བསང་ཆུ་བླངས་ཏེ་འབྲུ་དྲུག་བརྗོད་
ཅིང་ཐབ་དང་མཆོད་རྫས་སོགས་དང་། རང་ལའང་རང་གི་གཡོན་ངོས་ནས་བརྩམས་ཏེ་གཡས་བསྐོར་དུ་བསང་
གཏོར་ལན་གསུམ་བྱ་ཞིང་། ལག་པ་གཡོན་པའི་མཐེབ་སྲིན་གྱིས་ནང་མཆོད་བླངས་ནས་ཀྱང་དེ་བཞིན་དུ་
399

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
བསང་གཏོར་བྱའོ། ། དེ་ནས་སླར་ཡང་མེ་ལྷའི་མཆོད་རྫས་རྣམས་ནང་མཆོད་གཏོར་ལ་ལས་སྔགས་ཀྱིས་བསངས།
སྭ་བྷཱ་ཝས་སྦྱངས། སྟོང་བའི་ངང་ལས་སྤ་ལས་བྱུང་བའི་ཞེས་པ་ནས། བསྐྱེད་པར་གྱུར། ད་གྱུར། ཨོྃ་ཨགྷཾ་
ཨཱཿཧཱུཾ། དེ་བཞིན་དུ་པཱཏྱཾ། ཨཉྩ་མ་ཎཾ། པྲོཀྵ་ཎཾ། པུཥྤ། ཞེས་པ་ནས། ༀ་ཤཔྟ་ཨཱཿཧཱུཾ། ཞེས་པའི་བར་གྱིས་
སྔགས་དང་ཕྱག་རྒྱས་བྱིན་གྱིས་བརླབས། ལག་པ་གཉིས་རྡོ་རྗེའི་ཁུ་ཚུར་སྦྱར་བའི་གུང་མོ་གཉིས་བསྒྲེངས་ནས་
རྩེ་སྤྲད་པའི་ཕྱག་རྒྱས་བསྲེག་རྫས་རྣམས་ལ་རེག་ཅིང་། ཨོཾ་ཨོཾ་སྭཱ་ཧཱ། ཞེས་པས་བཀྲུས་པར་བསམ། ཨོཾ་ཨཱཿསྭཱ་
ཧཱས་ཡམ་ཤིང་། ཨོཾ་ཤྲཱི་སྭཱ་ཧཱས་ཞུན་མར། ཨོཾ་ཛྲྀ་སྭཱ་ཧཱས་འབྲུ། ཨོཾ་ཀུ་རུ་ཀུ་རུ་སྭཱ་ཧཱས། དེ་དག་ལས་
གཞན་པའི་རྫས་རྣམས་ཀྱི་མཚན་ཉིད་དང་མི་ལྡན་པའི་ཉེས་སྐྱོན་ཐམས་ཅད་སྦྱང་ཞིང་
དག་ །་ནས་ནང་གི་བདུད་རྩི་ལྔའི་ངོ་བོར་གྱུར་པར་བསམ། དེ་ནས་ལས་མཐུན་གྱི་མེ། ཨོཾ་ཨཱཿཧཱུྃ།
ལན་གསུམ་བརྗོད་དེ་སྣོད་དུ་བཞག་ལ་ཞུན་མར་གྱི་སྒྲོན་མེ་སྦར་ཞིང་། ལས་སྔགས་བརྗོད་ལ་བསང་ཆུ་དང་ནང་
མཆོད་ཀྱིས་མེ་དེ་ལ་གཡས་བསྐོར་དུ་ལན་གསུམ་གསུམ་བསང་། གཙང་ཞིང་ཤིན་ཏུ་སྐམ་པའི་རྩྭའི་ཆུན་པོ་དང་
བཅས་ཐབ་ཀྱི་ནང་དུ་བཅུག་ལ། ཨོཾ་ཛྭ་ལ་ཛྭ་ལ་ཧཱུཾ། ཞེས་བརྗོད་དེ་གཟི་བྱིན་བསྐྱེད། ཧཱུཾ། ཞེས་བརྗོད་དེ་རླུང་
གཡབ་ཀྱིས་མེ་སྦར། ཨོཾ་ཨཱཿཧཱུཾ་ཧོ་ཧཱུྃ་སྭཱ་ཧཱ། བརྗོད་ཅིང་མར་ཁུ་བླུགས་གཟར་བདུན་གྱིས་མེ་གསོ། ཀུ་ཤ་
རྣམས་ལག་ཏུ་བཟུང་ལ། ཨོྃ་བཛྲ་ས་ཏྭ་ཨཱཿ ལན་བདུན་དང་། ༀ་ཀུ་ཤ་འདི་ནི་གཙང་ཞིང་དགེ།
ཚངས་པའི་ལྷ་རྣམས་དག་བྱེད་ཡིན། དཀོན་མཆོག་གསུམ་པོ་མཉེས་བྱེད་པ། ། ས་ལས་
སྐྱེས་པའི་འདབ་མའི་སྙིང་། ། བདག་གི་བགེགས་རྣམས་ཐམས་ཅད་ནི། ། ཞི་དང་བཀྲ་ཤིས་
མཛད་དུ་གསོལ། ། ཞེས་བརྗོད་ནས་ཀུ་ཤའི་ཆུན་པོ་བཞི། རང་གི་གཡོན་ངོས་ནས་བརྩམས་ཏེ་ཐབ་ཀྱི་ཁ་
ཁྱེར་ལ། རང་གང་ལ་ཁ་བལྟས་པའི་ངོས་ལ་ཤར་དུ་བྱས་པའི་ལུགས་ཀྱིས་རྩེ་མོ་ཤར་དང་། ལྷོ་དང་། ནུབ་དང་།
བྱང་དུ་བསྟན་ལ་སྔ་མའི་རྩེ་མོས་ཕྱི་མའི་རྩ་བ་ནོན་པར་དགྲམ་ཞིང་། ཐབ་ཁུང་དུ་རྩེ་མོ་ཤར་དུ་བསྟན་པའི་ཀུ་ཤ་
བ་ལང་གི་རྣ་བ་ལྟ་བུས་གཡོག་གོ ། རྡོ་དྲིལ་འཛིན་པས་ཐལ་མོ་སྦྱར་ནས། བཅོམ་ལྡན་འདས་རྡོ་རྗེ་སེམས་
དཔའ་བགེགས་ཐམས་ཅད་ཞི་བ་དང་། བཀྲ་ཤིས་པར་མཛད་དུ་གསོལ། ཐབ་བསངས་སྦྱངས།
སྟོང་བའི་ངང་ལས་ཧཱུཾ་དཀར་པོ་ཞུ་བ་ལས་བྱུང་བའི་ཡེ་ཤེས་ཀྱི་ཐབ་ཁ་དོག་དཀར་ཞིང་
དབྱིབས་ཟླུམ་པོ་མུ་རན་ཁ་ཁྱེར་དང་བཅས་པ་ཁ་ཁྱེར་ལ་རྡོ་རྗེའི་ཕྲེང་བས་བསྐོར་བ། གྲྭ་
400

འཇིགས་བྱེད་དབང་གི་སྦྱིན་སྲེག་སོགས་སྦྱིན་སྲེག་གི་སྐོར།
བཞིར་ཟླ་ཕྱེད་རྡོ་རྗེས་མཚན་པ། དྭངས་ཤིང་ཐོགས་པ་མེད་པར་གྱུར། ཐབ་ཀྱི་ནང་དུ་རཾ་
ཕྲེང་།
ལས་སྐྱེས་པའི་མེ་གྲུ་གསུམ་གྱི་དབུས་སུ་སྣ་ཚོགས་པདྨ་དང་ཉི་མའི་ལྟེ་བར་རཾ་ལས་བགྲང་
དེ་ཡོངས་སུ་གྱུར་པ་ལས་མེ་ལྷ་སྐུ་མདོག་དཀར་པོ་དཀར་ནག་དམར་བའི་ཞལ་
གསུམ་ཕྱག་དྲུག་པ། གཉུག་མར་གནས་པའི་རང་འོད་ཀྱི་རིག་མ་དང་གཉིས་སུ་མེད་པའི་
སྐུ། ཕྱག་དང་པོ་གཉིས་ཀྱིས་རང་གི་རིག་མ་ལ་འཁྱུད་ཅིང་། ལྷག་མ་གཡས་གཉིས་མི་
འཇིགས་པའི་ཕྱག་རྒྱ་དང་བགྲང་ཕྲེང་། གཡོན་གཉིས་དབྱུག་གུ་དང་རིལ་བ་འཛིན་པ།
རྣམ་སྣང་གི་དབུ་རྒྱན་ཅན། སྨིན་མ་དང་རལ་བའི་ཚོགས་འབར་ཞིང་ལྟོ་བ་འཕྱང་བ། སྦོམ་
ཞིང་ཐུང་ལ་གཟི་བརྗིད་ཆེ་བ། གཡོན་བརྐྱངས་ཀྱིས་བཞུགས་པའི་ཐུགས་ཀར་མེ་གྲུ་
གསུམ་པ་རཾ་གྱིས་མཚན་པར་གྱུར། དམ་ཚིག་པའི་ཐུགས་ཀའི་ས་བོན་ཀྱི་འོད་ཟེར་ལས་
སྤྲོས་པའི་ཁྲོ་བོ་འདོད་རྒྱལ་གྱིས་ཤར་ལྷོ་ནས་བསྒོམས་པ་དང་འདྲ་བའི་མེ་ལྷ་དྲང་སྲོང་གི
འཁོར་གྱིས་བསྐོར་བ་སྤྱན་དྲངས་པར་བསམ་ལ། ལག་པ་གཡས་མི་འཇིགས་པ་སྦྱིན་པའི་ཕྱག་རྒྱས་
མཐེ་བོང་གཡབ་ཅིང་། ༀ་ཚུར་བྱོན་ཚུར་བྱོན་འབྱུང་བོ་ཆེ། ། ལྷ་ཡི་དྲང་སྲོང་བྲམ་ཟེ་མཆོག །
བསྲེག་བླུགས་ཞལ་ཟས་བཞེས་སླད་དུ། ། འདིར་ནི་ཡང་དག་བསྙེན་པར་མཛོད། ། ༀ་ཊཀྐི་
ཧཱུཾ་ཛཿ ཐབ་ཀྱི་མེ་མཚམས་ཀྱི་ཁ་ཁྱེར་གྱི་ཀུ་ཤའི་གདན་ལ་བཞུགས་པར་གྱུར། ལས་སྔགས་
བརྗོད་ཅིང་བསང་ཆུ་གཏོར་ནས་ཕྱི་འབྲང་གི་བགེགས་བསྐྲད། སྤྲོ་ན་འདིར་ཡང་ཆུ་བཞི་འབུལ། ཛཿཧཱུྃ་བཾ་ཧོཿ
དམ་ཚིག་པ་དང་གཉིས་སུ་མེད་པར་གྱུར། ཨོཾ་ཨཱཿཧྲཱིཿཔྲ་ཝ་ར་སད་ཀ་རཾ་པྲོཀྵ་ཎཱཾ་པྲ་ཏིཙྪ་ཧཱུཾ་
སྭཱ་ཧཱ། དེ་བཞིན་དུ། ཨཉྩ་མ་ཎཾ། ཨགྷཾ། པཱ་ཏྱཾ། ཞེས་སྦྱར་ཏེ་ཆུ་བཞི་དང་། ཨོཾ་ཨགྣི་ཡེ་ཨཱ་དི་བྱཱ་ཨཱ་དི་བྱཱ་
ཨཱ་བི་ཤ་ཨཱ་བི་ཤ་མ་ཧཱ་ཤྲི་ཡེ་ཧ་བྱཱ་ཀ་བྱཱ་བཱ་ཧ་ནཱ་ཡ་བཛྲ་པུཥྤ་ཨཱཿཧཱུཾ། དེ་བཞིན་དུ་སྦྱར་ཏེ། བཱ་ཧ་
ནཱ་ཡ་བཛྲ་ཤཔྟ་ཨཱཿཧཱུཾ། ༀ་ཨགྣི་ཡེ་ཞེས་པ་ནས། བཱ་ཧ་ནཱ་ཡ་ཨོཾ་ཨཱཿཧཱུཾ། ཞེས་པས་ཉེར་སྤྱོད་ལྔ་དང་ནང་
མཆོད་འབུལ། དྲིལ་སྟབས་དང་བཅས་པས། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །
མེ་ལྷའི་རྒྱལ་པོ་ཊཀྐིས་དབང་བསྐུར་བ། ། ཤེས་རབ་མཆོག་གིས་ཉོན་མོངས་ཐམས་ཅད་
བསྲེག ། འཛིན་བྱེད་མེ་ལྷ་ཉིད་ལ་རྣམ་པར་འདུད། ། ཚངས་པ་འཇིག་རྟེན་མགོན་གྱི་
401

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
སྲས། ། མེ་ལྷའི་རྒྱལ་པོ་དྲང་སྲོང་མཆོག ། འབྱུང་བོ་ཡོངས་སུ་བསྐྱབས་པའི་ཕྱིར། ། ཐུགས་
རྗེའི་དབང་གིས་སྐུ་སྤྲུལ་བ། ། རིག་སྔགས་གྲུབ་པའི་དྲང་སྲོང་ཚུལ། ། ཉོན་མོངས་བསྲེག་
པའི་ཤེས་རབ་འོད། ། བསྐལ་པའི་མེ་བཞིན་གཟི་བརྗིད་འབར། ། མངོན་ཤེས་རྫུ་འཕྲུལ་
།
ཞབས་དང་ལྡན། ། ཐབས་ཀྱིས་སྤྲུལ་བའི་ཐེག་པ་བཅིབས། ། རིག་སྔགས་གསུང་ཞིང་
བགྲང་ཕྲེང་འཛིན། ། བདུད་རྩིའི་བཅུད་ལྡན་གྷཎྚི་བསྣམས། ། ཆོས་ཀྱི་བདུད་རྩི་ཡོངས་ལ་
བསིལ། ། ཉེས་པའི་སྐྱོན་བྲལ་ཚངས་པར་སྤྱོད། ། འཇིག་རྟེན་གནས་ཀྱང་མྱ་ངན་འདས། །
ཞི་བ་བརྙེས་ཀྱང་ཐུགས་རྗེ་ཆེ། ། དེ་བས་བསྟོད་དེ་ཕྱག་ཀྱང་འཚལ། ། ཞེས་བསྟོད། ཨོྃ་བཛྲ་ཨ་
ན་ལ་མ་ཧཱ་བྷུ་ཏ་ཛཱ་ལ་ཛཱ་ལ་ཡ་སརྦ་བྷསྨི་ཀུ་རུ་སརྦ་དུཥཱཾ་ཧཱུཾ་ཕཊ་དྲི་ཤྱ་ཛཿཧཱུྃ་བཾ་ཧོཿས་མ་ཡ་
ཧཱུཾ་ས་མ་ཡ་ཧཾ། ཞེས་ལན་གསུམ་གྱིས་དམ་ཚིག་བསྒྲག་གོ ། དེ་ནས། མེ་ལྷའི་ལྗགས་རྡོ་རྗེའི་རྣམ་པ་
ཅན་དཀར་པོ་ལ་རཾ་ཡིག་དང་། དགང་བླུགས་ཀྱི་ཁ་ལ་ཧཱུཾ་ཡིག་འོད་ཟེར་འབར་བ་དང་
བཅས་པས་མཚན་པར་གྱུར་པར་བསམ་ལ་བྱང་ཆུབ་མཆོག་གི་ཕྱག་རྒྱས་དགང་བླུགས་བཟུང་སྟེ་ལག་པ་
པུས་མོ་ལས་ཕྱིར་མི་འདའ་བར་གཡས་སུ་བསྐོར་ནས། མེ་ལྷའི་ཞལ་ཅུང་ཟད་གདངས་པར་ཕུལ་བར་མོས་ཏེ། ཨོཾ་
ཨགྣི་ཡེ་ནས། བ་ཧ་ན་ཡ་སྭཱ་ཧཱའི་བར་གྱི་མེ་ལྷའི་སྔགས་ཀྱིས་མར་ཁུ་དགང་བླུགས་བདུན་ཕུལ། སྤེལ་ཚིག་
ནི། སྭཱ་ཧཱའི་གོང་དུ། བདག་ཅག་དཔོན་སློབ་འཁོར་དང་བཅས་པ་ཐམས་ཅད་ཀྱི་ཐར་པ་དང་
ཐམས་ཅད་མཁྱེན་པ་སྒྲུབ་པ་ལ་བར་དུ་གཅོད་པ་དང་། སྡོམ་པ་གསུམ་དང་འགལ་བའི་
བཅས་པ་དང་རང་བཞིན་གྱི་ཁ་ན་མ་ཐོ་བ་དང་བཀྲ་མི་ཤིས་པ་རྣམས་དང་། ཁྱད་པར་དུ་
ཡང་འདོད་དོན་ཕུན་སུམ་ཚོགས་པ་ལ་བར་དུ་གཅོད་པ་ཐམས་ཅད་ཤིནྟཾ་ཀུ་རུ་ཡེ་སྭཱ་ཧཱ།
ཞེས་པ་དང་། བསྙེན་པའི་ཁ་སྐོང་ཡིན་ཚེ། ཁྱད་པར་དུ་ཡང་ཆོ་ག་དང་སྔགས་ལྷག་ཆད་ཀྱི་ཉེས་པ་
ཐམས་ཅད་ཤིནྟཾ་ཀུ་རུ་ཡེ་སྭཱ་ཧཱ། ཞེས་ཐ་མ་ལ་སྦྱོར། ཡམ་ཤིང་རྣམས་བྱང་ཆུབ་ཀྱི་ཤིང་གི་རང་
བཞིན་གྱི་བདུད་རྩིར་གྱུར། ཨོཾ་ཨགྣ་ཡེ་ཞེས་པ་ནས། པ་ཧ་ན་ཡེ། ཨོྃ་བོ་དྷི་པྲྀཀྵ་ཡེ། བདག་
ཅག་དཔོན་སློབ་ཅེས་པ་ནས། ཁྱད་པར་དུ་ཡང་གཟི་བརྗིད་ཕུན་སུམ་ཚོགས་པ་ལ་བར་དུ་
གཅོད་པ་ཐམས་ཅད་ཤིནྟཾ་ཀུ་རུ་ཡེ་སྭཱ་ཧཱ། བསྙེན་པའི་ཁ་སྐོང་ལ། ཁྱད་པར་དུ་ཡང་ཆོ་ག་དང་
402

འཇིགས་བྱེད་དབང་གི་སྦྱིན་སྲེག་སོགས་སྦྱིན་སྲེག་གི་སྐོར།
སྔགས་ལྷག་ཆད་ཀྱི་ཉེས་པ་དང་གཟི་བརྗིད་ཕུན་སུམ་ཚོགས་པ་ཞེས་སོགས་སྦྱར་ཏེ་འོག་མ་
རྣམས་ལ་ཡང་རིགས་འགྲེ། རྫས་སྔགས་དང་སྤེལ་ཚིག་སྔགས་རེ་རེ་ནས་སམ། ཐོག་མཐའ་གཉིས་སམ་ཐ་མ་ལ་
སྦྱར་ཏེ་ཡམ་ཤིང་མར་ཁུ་གཉིས་བདུན་ནམ་ཉེར་གཅིག་སོགས་དང་། རྫས་གཞན་རྣམས་གསུམ་མམ་བདུན་
སོགས་ཅི་འགྲུབ་འབུལ། ཏིལ་ལ། ཨོཾ་སརྦ་པཱ་པཾ་ད་ཧ་ན་བཛྲ་ཡེ། ཞེས་དང་། སྡིག་པ་ཐམས་ཅད་ཤིནྟཾ་
སོགས་འདྲ། དུར་བ་ལ། ཨོྃ་བཛྲ་ཨ་ཡུ་ཥེ་ཞེས་དང་། ཚེ་མཐར་ཕྱིན་པ་ལ་བར་དུ་གཅོད་པ་སོགས་
དང་། འབྲས་མ་ཀྲུག་པ་ལ། ཨོྃ་བཛྲ་པུཥྤ་ཡེ་ཞེས་དང་། བསོད་ནམས་རྒྱས་པ་ལ་བར་དུ་གཅོད་པ་
སོགས་དང་། ཞོ་ཟན་དང་ཟས་མཆོག་ལ། ཨོཾ་སར